12.5.2022.
HR
Službeni list Europske unije
L 135/19
(123) Kad je riječ o kriteriju utvrđenom u točki 1.4. podtočki (a) Priloga IV.
Provedbenoj uredbi (EU) 2019/317, Komisija ističe da je kretanje utvrđenog jediničnog rutnog troška na razini zone naplate u Malti, koje je iznosilo +2,0 % godišnje tijekom trećeg referentnog razdoblja, manje uspješno od kretanja na razini Unije koje je iznosilo +1,0 % tijekom istog razdoblja.
(124) Kad je riječ o kriteriju utvrđenom u točki 1.4. podtočki (b) Priloga IV.
Provedbenoj uredbi (EU) 2019/317, Komisija ističe da je dugoročno kretanje utvrđenog jediničnog rutnog troška na razini zone naplate u Malti, koje je iznosilo +1,6 % godišnje tijekom drugog i trećeg referentnog razdoblja, manje uspješno od kretanja na razini Unije koje je iznosilo –1,3 % tijekom istog razdoblja.
(125) Kad je riječ o kriteriju utvrđenom u točki 1.4. podtočki (c) Priloga IV.
Provedbenoj uredbi (EU) 2019/317, Komisija primjećuje da je polazna vrijednost utvrđenog jediničnog troška u Malti od 22,98 EUR za EUR2017 za 19,7 % niža od prosječne polazne vrijednosti od 28,64 EUR za EUR2017 relevantne usporedne skupine.
Komisija ističe da će utvrđeni jedinični rutni trošak u Malti za 2024.
i dalje biti za 22,1 % niži od prosjeka usporedne skupine.
(126) Nadalje, potrebno je razmotriti mogu li se prethodno navedena odstupanja od kriterija utvrđenih u točki 1.4. podtočkama (a), (b) i (c) Priloga IV.
Provedbenoj uredbi (EU) 2019/317 smatrati potrebnima i razmjernima na temelju točke 1.4. podtočke (d) tog priloga.
(127) Komisija napominje da razlika, koju je procijenilo tijelo za ocjenu performansi, između utvrđenih rutnih troškova za treće referentno razdoblje navedenih u nacrtu plana performansi Malte i utvrđenih troškova koji bi bili potrebni za dostizanje kretanja utvrđenog jediničnog troška na razini Unije iznosi približno milijun EUR za EUR2017, a odgovarajuće odstupanje od dugoročnog kretanja na razini Unije iznosi približno 5,8 milijuna EUR za EUR2017.
(128) Kad je riječ o kriteriju utvrđenom u točki 1.4. podtočki (d) podpodtočki i.
Priloga IV.
Provedbenoj uredbi (EU) 2019/317, Malta je u svojem nacrtu plana performansi predstavila određene mjere i ulaganja povezana s postizanjem ciljeva povezanih s kapacitetom.
(129) Konkretno, Komisija primjećuje da MATSA planira do 2024.
zaposliti četiri tehnička stručnjaka kao osoblje zaduženo za sigurnost elektroničke opreme za zračni promet i pet kontrolora zračnog prometa.
Međutim, novi kontrolori zračnog prometa počet će raditi s dozvolom za pružanje usluga kontrole zračnog prometa u zračnoj luci te se stoga planira da će se povezani troškovi osoblja isprva uglavnom pripisati terminalnim uslugama u zračnoj plovidbi.
Komisija također primjećuje da MATSA od 2023. planira povećati plaće osoblja nakon što su, u dogovoru s osobljem, plaće dvije godine bile zamrznute kako bi se smanjili troškovi tijekom pandemije.
(130) Komisija primjećuje da MATSA planira povećati svoje operativne troškove radi povećanja kompetencija i osposobljavanja osoblja kako bi se omogućilo ostvarivanje budućih kapaciteta.
Komisija isto tako primjećuje da MATSA izvješćuje da su više premije osiguranja i inflacija drugi ključni uzroci dodatnih drugih operativnih troškova.
(131) Tijelo za ocjenu performansi izvješćuje da MATSA predviđa znatno povećanje svojih troškova amortizacije tijekom trećeg referentnog razdoblja.
Međutim, Komisija nije primila dokaze da se povećanje troškova amortizacije može opravdati mjerama povezanima s kapacitetom jer se u nacrtu plana performansi Malte ne navode nikakve pojedinosti o tome kako nova ulaganja planirana u trećem referentnom razdoblju doprinose kapacitetu.
(132) Komisija smatra da bi povećanje broja zaposlenika u pružatelju usluga u zračnoj plovidbi radi prilagodbe budućem očekivanom kapacitetu moglo biti valjan razlog za odstupanje u skladu s točkom 1.4. podtočkom (d) podpodtočkom i.
Priloga IV.
Provedbenoj uredbi (EU) 2019/317 kad je riječ o Malti.
Međutim, zbog nedostatnih informacija u nacrtu plana performansi Komisija ne može utvrditi jesu li navedena povećanja plaća zaposlenika i planirana ulaganja u dugotrajnu imovinu potrebne i proporcionalne mjere za postizanje lokalnih ciljeva povezanih s kapacitetom te može li se na njih pozvati kako bi se opravdalo odstupanje od kretanja utvrđenih jediničnih troškova na razini Unije.
(133) Komisija stoga smatra da Malta nije na odgovarajući način dokazala da bi se odstupanja iz uvodnih izjava od 128. do 132. mogla pripisati isključivo dodatnim utvrđenim troškovima povezanima s mjerama potrebnima za postizanje lokalnih ciljeva performansi u ključnom području performansi povezanom s kapacitetom.
Stoga kriterij utvrđen u točki 1.4. podtočki (d) podpodtočki i.
Priloga IV.
Provedbenoj uredbi (EU) 2019/317 nije ispunjen kad je riječ o Malti.